stanford-oval/wikipedia huggingface dataset:
ג'ים יונג קים
קריירה > דארטמות' קולג' (2009 - 2012)

במרץ 2009 פורסם שמו של קים כנשיא ה-17 של דארטמות' קולג' כשהוא הופך בכך לאמריקני ממוצא אסיאתי הראשון ליטול תפקיד של נשיא מוסד הנמנה עם ליגת הקיסוס. קים ליווה פיתוח תוכניות חדשניות בדארטמות', תוך שהוא עושה שימוש בניסיונו בתחומי הבריאות ובנושאים בינלאומיים. בינואר 2010 סייע קים, יחד עם סטודנטים ומרצים אחרים מדארטמות' ועם ארגון PIH וארגונים אחרים, להגיב לרעידת האדמה בהאיטי (2010) כשכוננו את ה-Dartmouth Haiti Response. הישגי היוזמה הסתכמו בגיוס תרומות של מעל מיליון דולר, אספקת 18 טון של ציוד רפואי, שליחתם להאיטי של 25 אנשי מקצוע מתנדבים מתחום הרפואה ומאות סטודנטים שהתנדבו לתרום בקמפוס.
באפריל 2010 השיק קים את הפרויקט הלאומי לשיפור הבריאות במכללות (NCHIP), אשר מכנס מספר מוסדות מומחים על מנת לפתח שיטות כמותיות לצורך טיפול בבעיות בריאות של סטודנטים. באפריל 2011 השיק הפרויקט את תוכנית הבכורה שלו, מאמץ להתמודד עם שתייה מופרזת. במאי 2010 סייע קים בהשגת מענק אנונימי בסך 35 מיליון דולר להקמת ה-Dartmouth Center for Health Care Delivery Science. המרכז יוצר שדה חדש פורץ דרך המטפח שיתוף פעולה בין חוקרים ואנשי מקצוע מתחום הרפואה, על מנת לתכנן, ליישם ולכונן דגמים חדשים של טיפול רפואי בעלות נמוכה ובאיכות גבוהה.
ב-2012, בעקבות חששות משמעותיים ומאמץ נרחב של קים לטפל באלימות מינית בקמפוס, אימץ דארטמות' יוזמה חדשה לחנך סטודנטים באשר לחשיבות של התערבות עוברי אורח במקרי תקיפה מינית, כחלק מתוכנית גדולה יותר של מודעות לנושא תקיפה מינית.
קריירה > דארטמות' קולג' (2009 - 2012) > מחלוקות בתקופת כהונתו

ב-2011 ספג קים ביקורת על סירובו לפרסם את תקציב דארטמות'. קים השיב לביקורת בכך ששחרר דו"ח משלים נרחב ובקיום פגישה פומבית עם הסגל, שלאחר מכן הביע שביעות רצון מתגובתו של קים. עם זאת, קים לא התייחס לבקשת אספת הסטודנטים לקבל גישה למידע על כל סעיף תקציבי העולה על 10,000 דולר. באותה שנה התפרסמו בעיתון הסטודנטים מאמרי מערכת שהביעו אי שביעות רצון מנשיאותו של קים, כאשר אחד המאמרים תיאר את קים כ"לא פופולרי בקרב סטודנטים רבים בימים אלו".
ביקורת נוספת נמתחה על מנהיגותו של קים עקב שערוריית זובור שהביאה להגשת כתבי אישום כנגד האחווה ולהקמת כוח משימה לטיפול במסורת הזובור.
ביקורת אחרת טענה כי קים לא מבלה מספיק זמן בקמפוס.
קריירה > מועמדותו למשרת נשיא הבנק העולמי

ב-23 במרץ 2012 הודיע נשיא ארצות הברית ברק אובמה על מועמדותו של קים למשרת הנשיא הבא של הבנק העולמי. באותו היום שלח קים מכתב לסגל דארטמות' באומרו:
אני כותב כדי לחלוק את החדשות שהנשיא ברק אובמה ביקש ממני לעמוד בראש הבנק העולמי. זהו אחד המוסדות החשובים ביותר למלחמה בעוני ולסיוע למדינות מתפתחות כיום. לאחר מחשבה ארוכה קיבלתי את המינוי לשירות האומה והעולם.
כאשר שקלתי לקבל את תפקיד נשיא דארטמות', עשיתי זאת מתוך אמונה מלאה ועמוקה שהמשימה של השכלה גבוהה היא להכין אותנו לחיים של מנהיגות ושירות במקצועות ובקהילות שלנו. בעוד שקריאתו של הנשיא אובמה היא מחייבת, הציפייה לעזיבת דארטמות' היא קשה מאד. עם זאת, אם תבחר בי מועצת המנהלים של הבנק העולמי למשרת הנשיא הבא, אאמץ את האחריות.
הכלכלן הנודע ג'פרי סאקס, מנהל מכון כדור הארץ (Earth Institute) באוניברסיטת קולומביה אשר קידם במוצהר את מועמדותו הוא למשרה, הסיר את מועמדותו לתפקיד לאחר ההודעה באומרו:
אני תומך במינוי ב-100%, בהתלהבות מלאה. ד"ר קים הוא מנהיג יוצא דופן בתחום הפיתוח, אחד המומחים הגדולים בימינו בתחום בריאות הציבור. הוא יתרום תרומה היסטורית במאבק נגד העוני, הרעב והמחלות. הוא בדיוק סוג המקצוען שצריך שיתייצב ליד ההגה של הבנק העולמי. אני מברך בחום את הנשיא אובמה על הבחירה הזו.
בתוך כך, ויליאם איסטרלי, פרופסור באוניברסיטת ניו יורק ולשעבר כלכלן ויועץ בכיר לאגף הצמיחה ומקרו-כלכלה של הבנק העולמי, הביע דאגה מחוסר ניסיונו של קים בכלכלה באומרו:
אתה חייב שיהיה לך את הלך המחשבה להקצאת סכומי הכסף המצומצמים ולא לגשת לבעיה כאילו יש לנו משאבים בלתי מוגבלים להפנות לאנשים הסובלים. בכנות, אני רואה כמה סימנים מסוכנים בסוג כזה של בחירה.
ב-16 באפריל, משאושרה מועמדותו, היה קים לאמריקני ממוצא אסיאתי הראשון, הרופא הראשון והפרופסור הראשון בתחום הפיתוח שיוביל את הבנק העולמי מאז נוסד ב-1944.
חייו האישיים

קים נשוי לרופאת ילדים ואב לשני בנים. הוא לוקח חלק פעיל במגוון ענפי ספורט, בהם כדורסל, גולף, כדורעף וטניס.
פרסים ותפקידים

ב-2003 קיבל קים מענק עמיתי מקארתור, ב-2005 נבחר על ידי U.S. News & World Report לאחד מ-25 המנהיגים המובילים באמריקה וב-2006 נבחר לרשימת 100 האנשים המשפיעים בעולם על ידי טיים מגזין. קים הוא גם חבר במכון לרפואה של האקדמיה הלאומית האמריקנית. ב-2010 נבחר קים לחבר באקדמיה האמריקאית לאמנויות ולמדעים.
הערות שוליים

↑  Kim, Jim Yong, עמ' 328, באתר האקדמיה האמריקאית לאמנויות ולמדעים
↑  המועמד המפתיע של אובמה לתפקיד נשיא בנק העולמי: רופא יליד קוריאה, באתר כלכליסט, 24 במרץ 2012
↑  סוכנויות הידיעות, מועמד ארה"ב לתפקיד הבנק העולמי - רופא יליד קוריאה, באתר TheMarker‏, 23 במרץ 2012
↑  סוכנויות הידיעות, ג'ים יונג קים הוא הנשיא החדש של הבנק העולמי, באתר ynet, 16 באפריל 2012
↑  "Global Health Champions Jim Yong Kim", PBS: Rx for Survival.
↑  Tracy Kidder, The 2006 TIME 100 - Jim Yong Kim
| --- | --- |
בקרת זהויות :  NLI: 987007324907005171  GND: 173475671  ISNI: 0000 0000 1989 1916  LCCN: n00012071  NKC: jo2016898608  NLK: KAC201216788  VIAF: 70157119   WorldCat (עם VIAF): 70157119
מכון מגיד

| --- | --- |


 מכון מחקר
 תקופת הפעילות:  1996–הווה (כ־28 שנים) 
 מיקום
 מדינה:  ישראל ישראל
 קואורדינטות:  31°47′29″N 35°14′45″E﻿ / ﻿31.791401176902°N 35.245808141068°E﻿ / 31.791401176902; 35.245808141068
 magid.huji.ac.il
   לחצו כדי להקטין חזרה   לחצו להגדלה    
 
מכון מגיד ללימודי המשך, תעודה ופיתוח מקצועי הוא מרכז ללימודי חוץ רב תחומיים, מיסודה של האוניברסיטה העברית בירושלים. המכון הוא מוסד ללא כוונת רווח, שמשרדיו הראשיים בקמפוס הר הצופים של האוניברסיטה העברית והוא כולל גם קמפוס בתל אביב-יפו.
היסטוריה והקמה > הוועד להשכלת עם ומרכז מרטין בובר

ראשיתו של מכון מגיד בוועד להשכלת העם שהוקם בשנת 1935 ליד האוניברסיטה העברית ופעילותו התגברה החל משנת 1940. הוועד עסק בשנותיו הראשונות בהבאת הרצאות לציבור הרחב בהתיישבות החקלאית ובערי השדה. אלו כללו הרצאות בודדות, קורסים מקצועיים לצמאי דעת והשתלמויות מקצועיות לעובדים בתחום. כן קיים הוועד השתלמויות בקיץ למורים. באמצע שנות ה-40 הוחל בקיום קורסים שנתיים. לאחר הקמת המדינה עסקה המחלקה להשכלת העם בעיקר בהכשרת מורים להוראת עברית למבוגרים. בראש המחלקה עמד ד"ר גדעון פרוידנברג.
בשנת 1966 נכנס קלמן ירון לתפקיד מנהל המחלקה. לאחר פטירתו של מרטין בובר תרמה משפחתו את הריהוט של חדר עבודתו למרכז לחינוך מבוגרים על שם מרטין בובר באוניברסיטה העברית. לאחר מלחמת ששת הימים וחזרת האוניברסיטה העברית להר הצופים, הוחלט להקים את הבניין של המרכז בהר הצופים בהשקעה של מעל מיליון ל"י, ליד בניין רוזנבלום, וב-30 באוקטובר 1967 הונח אבן פינה לבניין. במקביל פתחה המחלקה אולפן עברי ערבי במנזר האחיות ציון בעיר העתיקה. הבנייה החלה באמצע שנת 1971 ומומנה על ידי תורמים מגרמניה וקרן רוטשילד.
בשנת 1972 שונה שם המחלקה להשכלת עם ל"מרכז מרטין בובר לחינוך מבוגרים". המרכז יזם אז חוגי לימוד במדע, ספרות ואמנות והוציא לאור פרסומים שונים לחינוך מבוגרים. כן ארגן המרכז נופשי עיון בקריית האוניברסיטה. המרכז גם נתן חסות לאולפן ללימוד עברית בחברון.
הבניין נחנך במחצית הראשונה של 1974.
היסטוריה והקמה > מכון מגיד

בשנת 1988 הוקם "המרכז ללימודי חוץ ולימוד קיץ" שפעל כגוף עצמאי, ובשנת 1992 אוחדו שני המרכזים לגוף אחד שנקרא "מרכז מרטין בובר ללימודי חוץ ולחינוך מבוגרים". המרכז עסק בלימוד והקניית השכלה ומיומנויות מקצועיות למבוגרים ללא תואר אקדמי, וכמו כן בלימודי המשך ובפיתוח והכשרת מומחים בחינוך מבוגרים.
בשנת 1996 צורף למרכז מרטין בובר גוף חדש בשם "מכון מגיד ללימודי המשך" – מרכז שהוקם על ידי איזידור ואירה מגיד, זוג נדבנים מאוסטרליה שפעלו לקידום החינוך בחברה הישראלית, בין היתר על ידי פיתוח פרויקטים חינוכיים וכן תרומות לבניית מבנים חדשים באוניברסיטה העברית. עיקר עיסוקו של המרכז היה פיתוח תוכניות הוראה חדשניות למבוגרים, והיחידות החלו לפעול כיחידה אורגנית אחת בשם "מרכז מרטין בובר לחינוך מבוגרים ומכון מגיד ללימודי המשך".
בשנת 1998 הוסב שם היחידה ל"מכון מגיד ללימודי המשך".
פעילות המכון

מכון מגיד מהווה את המרכז ללימודי חוץ של האוניברסיטה העברית בירושלים ועוסק בפיתוח וניהול תוכניות לימודים וקורסים בתחומים מגוונים ברחבי הארץ, לקהלים שונים. במכון מוצעות תוכניות להכשרה מקצועית בתחומים שונים, לימודי שפות, השתלמויות והתמחויות ספציפיות לבעלי תארים אקדמיים, לימודי תעודה והמשך וכן תוכניות לימוד לפיתוח אישי ומקצועי.
עוד מציע המכון את תוכנית מעל"ה המאפשרת לאנשים מעל גיל 35 להשתלב בלימודים אקדמיים באוניברסיטה ללא צורך במבחן פסיכומטרי.
המרצים במכון נמנים עם סגל המרצים של האוניברסיטה העברית, נוסף על מומחים בעלי ידע בתחומם.
מכון מגיד פועל תחת דירקטוריון שחברים בו חברי סגל מהאוניברסיטה העברית ונציגי ציבור. נכון לשנת 2022 עומד בראש הדירקטוריון פרופ' יוסף זעירא.
מנכ"לי מכון מגיד

| --- | --- |
ד"ר דב פרידלנדר: 1996–2000
ד"ר בן בוריס בוגוסלבסקי: 2000–2003
גילי ברוש: 2003–2010
יקיר שגב: 2012–2014
אלי פלג: 2014–2021
ורדית ארז: 2021–מכהנת
הערות שוליים

↑  מרעיון ערטילאי - לקרית מדע משגשגת, למרחב, 1 באפריל 1960
↑  מפעל השכלת העם של האוניברסיטה בתש"א, העולם, 1 בינואר 1942
1 2  אברהם הלוי פרנקל, האוניברסיטה לחינוך המבוגרים, משמר, 1 באפריל 1945
↑  קורס השתלמות למורים, הארץ, 13 באוגוסט 1940
נפתחו השיעורים האוניברסיטאיים למורים, משמר, 9 באוגוסט 1945
↑  אוניברסיטה למבוגרים בבית, הארץ, 28 בנובמבר 1955
1 2  דליה מזורי, יש לפתוח את האוניברסיטות גם להשכלת אנשים מבוגרים, מעריב, 11 בספטמבר 1972
↑  גבריאל שטרן, עוד על ביתו של בובר, על המשמר, 13 באוקטובר 1966
↑  היום - אבן פינה לבנין ע"ש מ. בובר על הר הצופים, מעריב, 30 באוקטובר 1967
↑  הונחה אבן־הפינה למרכז בובר להשכלה, על המשמר, 31 באוקטובר 1967
1 2  ״אחווה״ – בטאון האולפן העברי־ערבי בירושלים, על המשמר, 22 ביוני 1971
↑  דו שיח בין לינדה בארסאקיאן ותמר בת נהלל, על המשמר, 2 ביולי 1971
↑  מרכז תרבות יהודי-ערבי יוקם בהר הצופים, מעריב, 17 בפברואר 1970
↑  אינגה דויטשקרון, בנק ישראלי גרמני יפתח ביום א' בתל אביב, מעריב, 29 במרץ 1974
↑  השוו גבריאל שטרן, ורדים ממעוז חיים - בנתיב הייסורים, על המשמר, 28 באוקטובר 1971 לתופיק חורי, משלחת יהודית ערבית יוצאת ביום א' לגרמניה, דבר, 21 באפריל 1972
↑  מאנאלפבתיות לאלפבתיות, על המשמר, 15 בפברואר 1971
↑  משה איילון, כיצד להרוג את הזמן, על המשמר, 30 ביולי 1974
↑  תושבי חברון לומדים עברית, על המשמר, 7 בספטמבר 1970
גבריאל שטרן, מאות מבוגרים למדו עברית במכון למסחר ושפות בחברון, על המשמר, 8 באוקטובר 1972
↑  גבריאל שטרן, בובר במימסד ובמחתרת, על המשמר, 12 באפריל 1974
↑  ג'ון לוי, איזידור מגיד: נדבן וענק בפעילי הקהילה., באתר בולטין – בטאון איגור יוצאי סין, עמ' 15, ‏מרץ-אפריל 2005
↑  אודות מכון מגיד מבית האוניברסיטה העברית, באתר magid.huji.ac.il
ארבע קרן

| ארבע קרן |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: פריים
תת־משפחה:: פרים
שבט:: קצרי קרניים
סוג:: ארבע קרן
מין:: ארבע קרן
שם מדעי
 Tetracerus quadricornis ‏בלנוויל, 1816
תחום תפוצה


ארבע קרן (שם מדעי: Tetracerus quadricornis; מוכר גם בשם אנטילופת ארבע-קְרָנִים או בכינוי ההודי "צ'וסינגה"), הוא מין של אנטילופה אסייתית מתת-משפחת פרים ובשבט קצרי קרניים, החי בדרום אסיה ומהווה מין יחיד בסוגו. סוג זה תואר לראשונה בשנת 1816, והוא הפרסתן הקטן ביותר בתת-משפחת הפרים ולמעשה דומה מאוד לאנטילופות קטנות מתת-משפחת הצבאיים.
שמו המדעי נגזר מיוונית ומלטינית כדלהלן: "Tetra" = ארבע, "cerus" = קרן (ביוונית); "quadri" = ארבע, "cornis" = קרניים (בלטינית). הכפל של המילים בא להדגיש את התכונה הייחודית של קרניו שאינן מצויות אצל אף פרסתן אחר. כמו כן גם כינויו ההודי "חוסינגה" פירושו "בעל ארבע קרניים".
תיאור

לארבע קרן פרווה קצרה וגסה בצבע חום אדמדם כהה בדרך כלל, ולעיתים קרובות ניתן לראות כאלו עם פרווה כתמתמה או צהבהבה חולית. הצבע הלבן מצוי בכמה מקומות כדוגמת הגחון, צדדי הרגליים, וקצות האוזניים; כמו כן יש לו סינר לבן המקיף את הלוע והשפתיים בדומה לאייל פרדי לבן-זנב.
עיניו גדולות ושחורות, ומצידם נראה לעיתים פס שחור מחורץ היורד עד האף המסתיר את בלוטות הריח השחורות שבצדדי העיניים. אפו גדול ושחור בצורה המזכירה מאוד את האיילים, ומסביב לו יש פס לבן דקיק. לעיתים ניתן לראות כתמים שחורים בצדדי הרגליים או בלחיים. רגליו של הארבע-קרן דקות וארוכות, וחלקו האחורי גבוה מעט מחלקו הקדמי בשל הגפיים הקדמיות הקצרות המשוות לו מראה כפוף.
כפי שמרמז שמו התכונה הייחודית של זכרי הארבע קרן היא שמלבד זוג הקרניים הרגילות הממוקמות בין האוזניים, ישנם זוג קרניים קצרות נוספות הקרובות יותר למצח; שני זוגות הקרניים דקות שחורות ומחורצות, אולם בעוד שאורך הזוג הרגיל הוא עד 12 ס"מ, הרי שאורך הזוג הנוסף הוא 5-2 ס"מ בלבד. לחלק מהזכרים הזוג הנוסף קצר אף יותר ונראה ככפתורים, וישנם זכרים רבים בעלי זוג אחד בלבד או שהזוג הנוסף שלהם נושר בגיל מבוגר ובמקומם יש עור שחור נטול שיער. הקרניים הרגילות אינן נופלות, אולם הם עלולות להינזק במהלך הקרבות. הנקבות על פי רוב נטולות קרניים, ובמקומות מסוימים עלול לצמוח להם זוג קרניים אחד בלבד.
מידות גופו של הארבע-קרן הן:
גובה הכתפיים: 65-55 ס"מ.
אורך הראש והגוף: 110-90 ס"מ.
אורך הזנב: 15-10 ס"מ.
משקל: 25-17 ק"ג.
לארבע-קרן שלושה תת-מינים:
T. q. quadricornis
T. q. subquadricornutus
T. q. iodes
תפוצה ובית גידול

בדומה לקרובו הנילגאי גם הארבע קרן אנדמי לתת-היבשת ההודית, ותפוצתו משתרעת החל מדרום הודו עד דרומה של נפאל; בעבר התפוצה הייתה רציפה, אולם כיום מספר אוכלוסיות בצפון ודרום הודו מקוטעות כאשר מרבית האוכלוסייה מצויה במרכז הודו.
בית גידולו של הארבע-קרן כולל יערות נשירים, שיחים צפופים, חורשות, או בסוואנות ה"טאראי" ההודיות.
אקולוגיה והתנהגות

הארבע קרן הוא בעל חיים בודד ופעיל יום בדרך כלל, אשר מצוי בהודו בצפיפות אוכלוסייה נמוכה של 3.6-0.2 אנטילופות לקמ"ר; למרות זאת במקומות מסוימים ניתן לראותו חי בקבוצות קטנות של 4-3 פרטים. בשבי, עונת הרבייה מתרחשת בחודשי הקיץ הגשומים מיולי עד ספטמבר, ובמשך כל התקופה הזאת הזכרים הופכים לאגרסיביים אחד כלפי השני כאשר קרבות ביניהם עלולים לגרום לפציעות קטלניות, באמצעות זוגות הקרניים החדות שלהם; בשאר השנה לעומת זאת הזכרים והנקבות חיים בנפרד. לאחר תקופת היריון של 8-7.5 חודשים, הנקבה ממליטה עופר אחד עד שלושה השוקלים בעת לידתם כ-ק"ג אחד. העופרים שוהים עם אימם במשך שנה ומגיעים לבגרות בסביבות שנתיים.
תזונתו של הארבע-קרן כוללת עלים, פרחים, פקעות ופירות. כקרובו הנילגאי גם הארבע קרן צריך לשתות באופן קבוע על מנת לשרוד, ולכן הוא אינו מתרחק מידי ממקורות מים. הארבע קרן הוא אנטילופה זהירה וחששנית מאוד, ובדרך כלל כשיותקף על ידי טורף הוא יסתתר בשיחים ללא ניע למרות שהוא מסוגל לרוץ בזריזות. בשעת סכנה המבוגרים משמיעים קול אזעקה הנשמע כמו 'פהרונק' צרוד, וכן יש להם קולות שקטים יותר המשמשים כתקשורת עם מבוגרים או עופרים אחרים. הם גם מתקשרים ביניהם באמצעות הפרשת ריח, וזכרים טריטוריאליים ישאירו ערמות גללים בשטחם או יסמנו את הצמחייה באמצעות בלוטות הריח שבצידי העיניים. בדומה לאלקרן הגדות ההליכה והריצה של אנטילופה זאת היא קופצנית . את הארבע קרן ניתן לאלף בקלות כאשר הוא צעיר, אם כי הוא עדין למדי וזקוק לטיפול מיוחד.
איומים ושימור

מצבו של הארבע קרן מוגדר כ-"פגיע" (VU) על ידי IUCN, בשל בירוא יערות, ואובדן בתי גידול לצורך חקלאות. הוא גם מבוקש מאוד על ידי ציידים בתור פוחלץ בשל קרניו המיוחדות, ובמקומות מסוימים בהודו הוא ניצוד גם לבשר. ההערכה היא שנותרו רק 10,000 בטבע, אולם רובם נמצאים באזורים מוגנים מציד. הארבע-קרן רשום בחוק ההגנה של חיות הבר ההודיות אם כי דרושה אכיפה רצינית יותר על הציד. אויביו בטבע הם בעיקר טיגריסים, נמרים הודים, דהולים, זאבים, וחתולי בר אחרים. בשבי תוחלת חייו של הארבע קרן היא עד 10 שנים.
הערות שוליים

↑  ארבע קרן באתר הרשימה האדומה של IUCN
איור של זכרים
נקבת בבית גידול אופייני
איסט ריבר

| --- | --- |

 מידע כללי
 על שם:  מזרח 
 מיקום:  האוקיינוס האטלנטי 
 סוג:  מצר ים 
 מידות
 אורך:  25 קילומטר
 מידע נוסף
 מדינות באגן הניקוז:  ארצות הברית ארצות הברית
 קואורדינטות:  40°47′13″N 73°55′03″W﻿ / ﻿40.786944444444°N 73.9175°W﻿ / 40.786944444444; -73.9175
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזיאיסט ריבר(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזיאיסט ריבר
 
מעברי מים בעיר ניו יורק: 1. נהר הדסון, 2. איסט ריבר, 3. מצר לונג איילנד, 4. מפרץ ניוארק, 5. מפרץ ניו יורק העליון, 6. מפרץ ניו יורק התחתון, 7. מפרץ ג'מייקה, 8. האוקיינוס האטלנטי
איסט ריבר - תמונת לווין
נופשים לחוף איסט ריבר, בשנת 1921
האיסט ריבר (באנגלית: The East River; מילולית: הנהר המזרחי) הוא מצר ים בשטח העיר ניו יורק המחבר בין מפרץ ניו יורק העליון למצר לונג איילנד.
המצר מפריד בין לונג איילנד (הרבעים ברוקלין וקווינס) לבין האי מנהטן ורובע הברונקס. חלק ניכר מהסחורות המגיעות לעיר ויוצאות ממנו עובר דרך האיסט ריבר: אם בדרכן צפונה דרך הארלם ריבר לנהר הדסון וממנו, או בדרכן מזרחה אל מצר לונג איילנד ומשם לשווקים באזור, או לאוקיינוס האטלנטי ולשווקים רחוקים יותר. האיסט ריבר הוא גם נתיב לתיירות.
גשרים ומנהרות > גשרים

את המצר חוצים שמונה גשרים:
(מצפון לדרום)
גשר ת'רוגס נק
גשר ברונקס וייטסטון
גשר הל גייט
גשר רוברט פ. קנדי
גשר האי רוזוולט
גשר קווינסבורו
גשר ויליאמסבורג
גשר מנהטן
גשר ברוקלין
גשרים ומנהרות > מנהרות

שלוש עשרה מנהרות חוצות את איסט ריבר. שתיים מהן - מנהרת ברוקלין בטרי ומנהרת קווינס מידטאון מאפשרות תנועת כלי רכב. מנהרה אחת משמשת את הרכבות המגיעות לתחנת פנסילבניה, ועשר הנותרות הן מנהרות הרכבת התחתית של ניו יורק.
איים

באיסט ריבר יש מספר איים:
החלק העליון:
רייקרז איילנד
נורת' ברד'ר
סאות' ברד'ר
החלק התחתון:
הוורד והאי רנדל (אוחדו על ידי מילוי הים)
האי רוזוולט
או תאנט (בעבר נקרא "בלמונט")
ראו גם

גאוגרפיה של מצרים ומפרצים באזור לונג איילנד רבתי
הערות שוליים

↑  Turning New York City’s Rivers into Highways, We Build Value.com, 26/09/2018
↑  Heliports, NYC/EDC - Transportation
| --- | --- |
בקרת זהויות :  NLI: 987007567865505171  GND: 4244961-3  LCCN: sh85040577  NARA: 10042762  VIAF: 234235501   WorldCat (עם VIAF): 234235501
פגישת יהושע עם המלאך

יהושע פוגש בשר צבא ה', ציור מאת פרדיננד בול, 1642.
פגישת יהושע עם המלאך הוא סיפור מקראי על פגישה שהתקיימה סמוך לעיר יריחו, טרם כיבושה, בין יהושע בן נון לשר צבא ה' שבא לחזקו לקראת המלחמה בעמי כנען. על פי חז"ל היה זה בליל י"ז בניסן ב'תפ"ט.
הסיפור במקרא

ספר יהושע מתאר את המפגש בקצרה: ”(יג) וַיְהִי בִּהְיוֹת יְהוֹשֻׁעַ בִּירִיחוֹ וַיִּשָּׂא עֵינָיו וַיַּרְא וְהִנֵּה אִישׁ עֹמֵד לְנֶגְדּוֹ וְחַרְבּוֹ שְׁלוּפָה בְּיָדוֹ וַיֵּלֶךְ יְהוֹשֻׁעַ אֵלָיו וַיֹּאמֶר לוֹ הֲלָנוּ אַתָּה אִם לְצָרֵינוּ:(יד) וַיֹּאמֶר לֹא כִּי אֲנִי שַׂר צְבָא ה' עַתָּה בָאתִי וַיִּפֹּל יְהוֹשֻׁעַ אֶל פָּנָיו אַרְצָה וַיִּשְׁתָּחוּ וַיֹּאמֶר לוֹ מָה אֲדֹנִי מְדַבֵּר אֶל עַבְדּוֹ:(טו) וַיֹּאמֶר שַׂר צְבָא ה' אֶל יְהוֹשֻׁעַ שַׁל נַעַלְךָ מֵעַל רַגְלֶךָ כִּי הַמָּקוֹם אֲשֶׁר אַתָּה עֹמֵד עָלָיו קֹדֶשׁ הוּא וַיַּעַשׂ יְהוֹשֻׁעַ כֵּן:”.
תוכן הפגישה בין יהושע למלאך הנקרא כאן "שר צבא ה'", אינו מפורט בכתוב, והסיפור כולו עמום ולא מוסבר.
אלי עסיס מסביר שאין בפגישה תוכן נוסף על הכתוב. מטרת הפגישה לדעתו היא לחזק את מינויו של יהושע. יהושע איזנברג טוען שהופעת המלאך היא ביטוי למעבר מההנהגה הניסית של משה, להנהגה בדרך הטבע של יהושע.
בדעת מקרא מובא הסבר שלפיו המלאך בא להדריך את יהושע כיצד לפעול, ודבריו מופיעים בפרק הבא בכתוב:
וַיֹּאמֶר ה' אֶל יְהוֹשֻׁעַ רְאֵה נָתַתִּי בְיָדְךָ אֶת יְרִיחוֹ וְאֶת  מַלְכָּהּ גִּבּוֹרֵי הֶחָיִל: (ג) וְסַבֹּתֶם אֶת הָעִיר כֹּל אַנְשֵׁי הַמִּלְחָמָה הַקֵּיף אֶת הָעִיר פַּעַם אֶחָת כֹּה תַעֲשֶׂה שֵׁשֶׁת יָמִים: (ד) וְשִׁבְעָה כֹהֲנִים יִשְׂאוּ שִׁבְעָה שׁוֹפְרוֹת הַיּוֹבְלִים לִפְנֵי הָאָרוֹן וּבַיּוֹם הַשְּׁבִיעִי תָּסֹבּוּ אֶת הָעִיר שֶׁבַע פְּעָמִים וְהַכֹּהֲנִים יִתְקְעוּ בַּשּׁוֹפָרוֹת: (ה) וְהָיָה בִּמְשֹׁךְ בְּקֶרֶן הַיּוֹבֵל  כְּשָׁמְעֲכֶם אֶת קוֹל הַשּׁוֹפָר יָרִיעוּ כָל הָעָם תְּרוּעָה גְדוֹלָה וְנָפְלָה חוֹמַת הָעִיר תַּחְתֶּיהָ וְעָלוּ הָעָם אִישׁ נֶגְדּוֹ:
תוכן הפגישה ע"פ חז"ל

ישנם שתי שיטות בחז"ל הנוגעות לתוכן הפגישה: שיטת רבי אבא בר פפא ושיטת רבי חנינא בר יצחק.
תוכן הפגישה ע"פ חז"ל > שיטת רבי אבא בר פפא

לפי שיטה זו, המלאך בא כדי להחריב את העולם. יהושע בן נון ראה את המלאך ופקד עליו לומר האם הוא מהכנענים או מבני ישראל, אך המלאך ענה: "לא, כי אני שר צבא ה'" ושהוא רוצה להחריב את העולם כי אתמול עם ישראל ביטלו קרבן תמיד של בין הערביים והיום ביטלו תורה. יהושע נפל על פניו מיראה, מפני מלאך ה'. יהושע שאל בגלל איזה מקרה בא והמלאך ענה "עתה באתי", כלומר, המלאך בא בגלל ביטול התורה. בנוסף, ציווה על יהושע להוריד את נעליו לאות אבל על ביטול התורה.
תוכן הפגישה ע"פ חז"ל > שיטת רבי חנינא בר יצחק

לפי שיטה זו, המלאך בא כדי להנחיל לעם ישראל את הארץ. יהושע ראה את המלאך ופקד עליו לומר האם הוא מהכנענים או מבני ישראל, אך המלאך ענה: "לא, כי אני שר צבא ה'", כלומר, שבכל מקום שבו המלאך נמצא, הקב"ה נמצא, והוסיף: "עתה באתי", כלומר, לאחר שמשה דחה את ליווי המלאך שנכפה לאחר חטא העגל כתחליף לליווי ה', חוזר המלאך אל יהושע ומציע את שרותיו. יהושע נפל על פניו כאות לקבלת מרותו של המלאך. בנוסף, ציווה על יהושע להוריד את נעליו מפאת קדושת המקום, שהרי, כפי שאמר המלאך קודם לכן, ה' נמצא במקום שבו נמצא המלאך.
זהות המלאך

במדרשי חז"ל, כאשר מובא הביטוי שר צבא ה' (שהוא הכינוי בו המלאך כינה את עצמו) הוא מוזכר בסמוך למלאך מטטרון, ולעיתים גם למלאך מיכאל, שמזוהה עם מטטרון.
בספר שמות מוזכר מלאך שילווה את ישראל בכניסתם לארץ, הרמב"ן טוען שאותו המלאך הוא שר הצבא שמגיע לממש את הבטחתו בסיפורנו.
מלבד התפקיד של המלאך בכיבוש הארץ, בספר שמות מוזכר תפקיד נוסף - שמירת הברית. יהושע רייס טוען שהמלאך שמופיע בסיפורינו שבא לעזור בכיבוש הארץ חוזר פעם נוספת בספר שופטים, שם הוא ממלא את תפקידו השני בכך שמוכיח את עם ישראל על שפגעו בברית עם ה'.
הערות שוליים

↑  ספר יהושע, פרק ה', פסוק י"ג
1 2 3  אליהו רבה יח ד"ה פעם אחת הייתי
↑  יהודה איזנברג, יהושע ה: פגישת יהושע עם המלאך, דעת
↑  ליהושע ה, י"ד ד"ה עתה באתי
↑  תלמוד בבלי, מסכת עירובין, דף ס"ג, עמוד ב'
↑  בראשית רבה צז ג
↑  בגמרא (מגילה ג, א) שואלים איך יכל יהושע לדעת שהמלאך הוא באמת מלאך ולא שד שמשקר לו, ומשיבים שישנה חזקה שהשדים לא מוציאים שם שמיים לבטלה
1 2  מדרש תנחומא משפטים י
↑  למשל, פרקי היכלות לט ב
↑  ספר שמות, פרק כ"ג, פסוק כ'
↑  רמב"ן, ספר שמות, פרק כ"ג, פסוק כ'
↑  ספר שופטים, פרק ב', פסוקים א'–ה'
↑  יהושע רייס, שלושה מעמדים לאחר מעבר הירדן, בית המדרש הוירטואלי (Y.B.M), עמ' 3-6
| ספר יהושע |
| --- | --- | --- |
| הכניסה לארץ | שליחת המרגלים ליריחו • מעבר הירדן • ברית המילה בגלגל • מפגש יהושע עם המלאך |  |
| כיבוש הארץ | מלחמת יריחו • מעשה עכן ולכידתו • כיבוש העי • מעמד הר גריזים והר עיבל • ברית הגבעונים • מלחמת מלכי הדרום • שמש בגבעון דום • מלחמת מלכי הצפון |  |
| חלוקת הארץ לשבטים | נחלת שבט ראובן • נחלת שבט שמעון • נחלת שבט יהודה  (רשימת ערי יהודה) • נחלת שבט יששכר • נחלת שבט זבולון • נחלת שבט דן • נחלת שבט נפתלי •  נחלת שבט גד • נחלת שבט אשר • נחלת שבט אפרים • נחלת שבט מנשה •  נחלת שבט בנימין • ערי הלויים • ערי המקלט |  |
| סיום ספר יהושע | מזבח שניים וחצי השבטים • נאום יהושע • הברית בשכם |  |
| דמויות בספר יהושע | יהושע בן נון • רחב • עכן בן כרמי • אדני צדק • הוהם מלך חברון • דביר מלך עגלון • יפיע מלך לכיש • פראם מלך ירמות • הורם מלך גזר • יבין מלך חצור • כלב בן יפונה • אלעזר הכהן • עתניאל בן קנז • עכסה |  |
Cowboys from Hell (שיר)

"Cowboys from Hell" (בעברית: "בוקרים מגיהנום") הוא שיר של להקת ההבי מטאל האמריקאית פנטרה. השיר הופיע לראשונה באלבום הדמו של הלהקה משנת 1989, והוא הסינגל הראשון של הלהקה. הוא יצא מאוחר יותר באלבום Cowboys from Hell, ובאלבום האוסף של הלהקה.
הפקה

סולן להקת פנטרה, פיל אנסלמו, נזכר בפרק של That Metal Show כי במהלך מסיבת בית בשנת 1989 בפורט וורת', טקסס, הגיטריסט דיימבאג דארל (דארל אבוט) הגיע באיחור, רץ לעבר אנסלמו ואמר שיש לו ריף חדש להראות לו. השניים נכנסו למכוניתו של אבוט, שם הוא ניגן את הפתיח לאנסלמו, שאמר לאחר מכן לאבוט: "כן, זה בטח המנון".
המתופף ויני פול תיאר את הרעיון:
Cowboys from Hell זה המקום שבו כל אחד נכנס לעצמו, יחד עם הסאונד המלא של פנטרה", "זה היה למעשה השיר הראשון שכתבנו לאלבום. בעיקרון זה היה על זה שאנחנו יוצאים מטקסס ולהיות לא במקום. אנשים לא חושבים על טקסס כמקום חם להבי מטאל, הם חושבים על ניו יורק או לוס אנג'לס או משהו כזה, אז זה פשוט נראה לנו כמו קונספט מובן מאליו.
הבסיסט רקס בראון זכר את עיצוב הפתיח:
הרעש המטורף בהתחלה היה פשוט עניין של דיים, זה מה שהוא שמע בראש שלו אז הוא עשה מזה לופ כדי לנגן עליו. אני רק זוכר שזה היה פאקינג מאוד חוזר על עצמו ומאוד פאקינג מעצבן במשך הרבה זמן. תמיד היינו ברחוב וצפינו בכל החבר'ה הגדולים האלה של הבלוז שעוברים, כי אבא של ויני ודארל (ג'רי אבוט) היה מהנדס בסטודיו פנטגו. היינו מתגנבים לשם ויושבים הרבה מתחת ללוח ומקשיבים לכל הדברים הנהדרים האלה. ואני חושב שזה המקום שבו דיים קיבל את הרעיון לפתיח הזה ל-"Cowboys". הוא התחיל את זה כסוג של תרגיל מודאלי כי הוא היה מתאמן עליו קדימה ואחורה.
השיר הוקלט עבור אלבום הדמו של הלהקה משנת 1989, Cowboys from Hell: The Demos. לאחר שהלהקה הוחתמה בחברת התקליטים אטקו, הלהקה הקליטה מחדש את השיר והכניסה אותו לאלבום Cowboys from Hell. הוא נכתב בעיקר בסולם הבלוז במי מינור.
קליפ

הקליפים לשיר זה ולשיר "Psycho Holiday" הוקלטו במועדון בדאלאס שהלהקה ביקרה בו לעיתים קרובות בשם "The Basement" ובוימו על ידי פול רחמן. הקליפ מראה את הלהקה מנגנת את השיר בהופעה חיה לקהל.
הערות שוליים

↑  Top 10 Pantera Songs | Articles on WatchMojo.com, WatchMojo (באנגלית)
↑  Jon WiederhornJon Wiederhorn, 34 Years Ago - Pantera Release 'Cowboys From Hell', Loudwire, ‏2023-07-24 (באנגלית)
↑  Abbott, Vincent Paul, Abbott, Darrell Lance, Brown, Rex Robert, Anselmo, Philip Hansen, Pantera, Cowboys From Hell, www.musicnotes.com, ‏2004-12-22 (באנגלית)
| --- | --- |
בקרת זהויות :  MusicBrainz work: d1836fc8-00a7-3f75-b491-1654210d95de